b'\n_START_ARTICLE_\nAdolf Dassler\n_START_SECTION_\nLiv\n_START_PARAGRAPH_\nAdolf Dassler var s\xc3\xb8n af skomageren Christoph Dassler og dennes hustru Pauline. _NEWLINE_Efter sin tilbagevenden fra den 1. Verdenskrig forfulgte han sin gamle dr\xc3\xb8m og f\xc3\xa6rdiggjorde i sin mors vaskek\xc3\xa6lder sine f\xc3\xb8rste sportssko af h\xc3\xb8r. _NEWLINE_I 1920 overtog han sin fars forretning, som indtil da havde koncentreret sig p\xc3\xa5 produktionen af filtt\xc3\xb8fler. I stedet for begyndte han med farens opbakning at fremstille gymnastiksko. Br\xc3\xb8derne Zehlein, fra den af samme n\xc3\xa6vnte smedev\xc3\xa6rksted, leverede de tilh\xc3\xb8rende Spikes. _NEWLINE_I 1924 blev hans bror Rudolph Dassler en del af forretningen, som nu havde f\xc3\xa5et navnet "Gebr\xc3\xbcder Dassler Schuhfabrik" (Br\xc3\xb8derne Dasslers Skofabrik) _NEWLINE_I 1925 kom de f\xc3\xb8rste fodboldst\xc3\xb8vler med knopper og l\xc3\xb8besko med spikes. Ved de Olympiske Lege i 1936 havde flere atleter, bl.a Jesse Owens (ganske vist kun til tr\xc3\xa6ning), modellerne fra Adolf Dassler p\xc3\xa5. _NEWLINE_I  1932/33 rejste Adolf Dassler til Pirmasens, det tidligere Mekka for skoindustrien for at l\xc3\xa6re mere om sportskoene. _NEWLINE_I 1934 giftede han sig med sin l\xc3\xa6rer Franz Martz\xe2\x80\x99 datter, den 17-\xc3\xa5rige K\xc3\xa4the Martz (17. juli 1917; \xe2\x80\xa0 31. december 1984), som han havde l\xc3\xa6rt at kende ved en fest. De fik fem b\xc3\xb8rn; Horst (1936), Inge (1938), Karin, Birgitte og Sigrid. _NEWLINE_I 1939 flyttede ogs\xc3\xa5 K\xc3\xa4thes s\xc3\xb8ster Maria Anna Martz (kaldt Marianne) til Herzogenaurach og giftede sig i 1941 med mekanikeren og piloten Hans Hoffmann.'